Məni (İbrahim Dərdli)
Ey saqi! Camından nədir bu əsrar? 
Qıldı bir qətrəsi məstanə məni.
Şərabı ləlində nə keyfiyyət var? 
Söylədir əfsanə, əfsanə məni.

Qaldır niqabını ey vəchi ənvər, 
Zülməttə könlümüz olsun münəvvər. 
Şərabi - ləlinin ləzzəti, dilbər 
Gəzdirir meyxanə, meyxanə məni.

Aşiqin çox bəla gələr başına, 
Təhəmmül gərəkdir düşman daşına, 
Üzü alovuna, eşq atəşinə,
Yanmaqda seyr etsin pərvanə məni.

Baxmazlar Dərdliyə - alqındır deyə, 
Həqiqət bəhrinə dalqındır - deyə,
Bir saçı Leylaya vurğundur - deyə, 
Yazmışlar dəftərə divanə məni.
Qoşmalar